CELEX: 42010X0717(01)
Language: lv
Date: 2000-12-28 00:00:00
Title: Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 28 – Vienoti noteikumi skaņas signālierīču apstiprināšanai un mehānisko transportlīdzekļu apstiprināšanai attiecībā uz to skaņas signāliem

17.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 185/1
            
         Saskaņā ar starptautisko publisko tiesību normām juridisks spēks ir tikai ANO/EEK dokumentu oriģināliem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 pēdējā redakcijā, kas pieejama
   http://www.unece.org/trans/main/wp29/wp29wgs/wp29gen/wp29fdocstts.html
   Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 28 – Vienoti noteikumi skaņas signālierīču apstiprināšanai un mehānisko transportlīdzekļu apstiprināšanai attiecībā uz to skaņas signāliem
   Ar visiem grozījumiem līdz:
   noteikumu sākotnējās redakcijas 3. papildinājumam, kas stājās spēkā 2000. gada 28. decembrī.
   SATURS
   NOTEIKUMI
   
               1.
            
            Darbības joma
         I.   SKAŅAS SIGNĀLIERĪCES
   
               2.
            
            Definīcijas
         
               3.
            
            Apstiprinājuma pieteikums
         
               4.
            
            Marķējumi
         
               5.
            
            Apstiprinājums
         
               6.
            
            Specifikācijas
         
               7.
            
            Skaņas signālierīces tipa pārveidojums un apstiprinājuma paplašināšana
         
               8.
            
            Ražošanas atbilstība
         
               9.
            
            Sodi par ražošanas neatbilstību
         
               10.
            
            Ražošanas izbeigšana
         II.   MEHĀNISKO TRANSPORTLĪDZEKĻU SKAŅAS SIGNĀLI
   
               11.
            
            Definīcijas
         
               12.
            
            Apstiprinājuma pieteikums
         
               13.
            
            Apstiprinājums
         
               14.
            
            Specifikācijas
         
               15.
            
            Transportlīdzekļa tipa pārveidojumi un apstiprinājuma paplašināšana
         
               16.
            
            Ražošanas atbilstība
         
               17.
            
            Sodi par ražošanas neatbilstību
         
               18.
            
            Apstiprināšanas testu veicēju tehnisko dienestu nosaukums un adrese, kā arī administratīvo struktūrvienību nosaukums un adrese
         PIELIKUMI
   
               1. pielikums –
            
            Paziņojums par mehānisko transportlīdzekļu skaņas signālierīču tipa apstiprinājumu (vai apstiprinājuma noraidījumu, atsaukšanu, pilnīgu ražošanas izbeigšanu vai apstiprinājuma paplašinājumu) saskaņā ar Noteikumiem Nr. 28
         
               2. pielikums –
            
            Paziņojums par transportlīdzekļa tipa apstiprinājumu attiecībā uz tā skaņas signāliem (vai apstiprinājuma noraidījumu, atsaukšanu vai pilnīgu ražošanas izbeigšanu, vai apstiprinājuma paplašinājumu) saskaņā ar Noteikumiem Nr. 28
         
               3. pielikums –
            
            
               
                           I.
                        
                        
                           Skaņas signālierīces apstiprinājuma marķējuma izkārtojums
                        
                     
                           II.
                        
                        
                           Transportlīdzekļa apstiprinājuma marķējuma izkārtojums attiecībā uz tā skaņas signāliem
                        
                     
         1.   DARBĪBAS JOMA
   Šie noteikumi attiecas uz:
   
               1.1.
            
            
               skaņas signālierīcēm (SSI) (1), kuras darbina ar līdzstrāvu vai maiņstrāvu, vai saspiestu gaisu un kuras ir paredzētas uzstādīšanai L3 līdz L5, M un N kategorijas mehāniskajiem transportlīdzekļiem, izņemot mopēdus (L1 un L2 kategorija) (2);
            
         
               1.2.
            
            
               mehānisko transportlīdzekļu skaņas signāliem (3), izņemot motociklus.
            
         I.   SKAŅAS SIGNĀLIERĪCES
   2.   DEFINĪCIJAS
   Šajos noteikumos kā dažādu “tipu” skaņas signālierīces saprot ierīces, kas būtiski atšķiras cita no citas šādos aspektos:
   
               2.1.
            
            
               tirdzniecības nosaukums vai preču zīme;
            
         
               2.2.
            
            
               darbības principi;
            
         
               2.3.
            
            
               elektriskās strāvas tips (līdzstrāva vai maiņstrāva);
            
         
               2.4.
            
            
               korpusa ārējā forma;
            
         
               2.5.
            
            
               diafragmas(-u) forma un izmēri;
            
         
               2.6.
            
            
               skaņas emisijas atveres(-u) forma vai veids;
            
         
               2.7.
            
            
               skaņas nominālā frekvence vai frekvences;
            
         
               2.8.
            
            
               nominālais barošanas spriegums;
            
         
               2.9.
            
            
               ierīcēm, kuras darbina ārējs saspiesta gaisa avots: nominālais darba spiediens.
            
         
               2.10.
            
            
               Šī SSI ir paredzēta galvenokārt:
               
                           2.10.1.
                        
                        
                           motocikliem, kuru jauda nepārsniedz 7 kW (I klase);
                        
                     
                           2.10.2.
                        
                        
                           M un N kategorijas transportlīdzekļiem un motocikliem, kuru jauda pārsniedz 7 kW (II klase).
                        
                     
         3.   APSTIPRINĀJUMA PIETEIKUMS
   
               3.1.
            
            
               Skaņas signālierīces tipa apstiprinājuma pieteikumu iesniedz tirdzniecības nosaukuma vai preču zīmes turētājs vai tā pienācīgi pilnvarots pārstāvis.
            
         
               3.2.
            
            
               Kopā ar to trijos eksemplāros iesniedz šādus dokumentus, kuros sniegtas šādas ziņas:
               
                           3.2.1.
                        
                        
                           skaņas signālierīces tipa apraksts, īpašu uzmanību veltot 2. punktā minētajiem punktiem;
                        
                     
                           3.2.2.
                        
                        
                           rasējums, kurā šī signālierīce cita starpā ir parādīta šķērsgriezumā;
                        
                     
                           3.2.3.
                        
                        
                           attiecīgi identificētu ražošanā lietoto sastāvdaļu saraksts, kurā norādīti izmantotie materiāli;
                        
                     
                           3.2.4.
                        
                        
                           visu ražošanā lietoto sastāvdaļu detaļu rasējumi. Rasējumos parāda apstiprinājuma numuram paredzēto vietu attiecībā pret apstiprinājuma marķējuma apli.
                        
                     
         
               3.3.
            
            
               Turklāt apstiprinājuma pieteikumam pievieno divus signālierīču tipa paraugus.
            
         
               3.4.
            
            
               Kompetentā iestāde pirms tipa apstiprinājuma piešķiršanas pārliecinās, ka ir veikti pietiekami pasākumi efektīvas ražošanas atbilstības kontroles nodrošināšanai.
            
         4.   MARĶĒJUMI
   
               4.1.
            
            
               Uz apstiprināšanai iesniegtajiem skaņas signālierīču paraugiem ir izgatavotāja tirdzniecības nosaukums vai preču zīme; šai zīmei jābūt skaidri salasāmai un neizdzēšamai.
            
         
               4.2.
            
            
               Uz katra parauga ir paredzēta pietiekami liela vieta apstiprinājuma marķējumam; šī vieta ir norādīta rasējumā, kas minēts 3.2.2. punktā.
            
         5.   APSTIPRINĀJUMS
   
               5.1.
            
            
               Ja apstiprināšanai iesniegtie paraugi atbilst 6. un 7. punkta noteikumiem, tiek piešķirts šā signālierīču tipa apstiprinājums.
            
         
               5.2.
            
            
               Katram apstiprinātajam tipam piešķir apstiprinājuma numuru. Tā pirmie divi cipari (pašlaik 00 noteikumiem to sākotnējā redakcijā) norāda grozījumu sēriju, kas ietver pašus jaunākos šajos noteikumos līdz apstiprinājuma izdošanai izdarītos būtiskos tehniskos grozījumus. Viena un tā pati puse nedrīkst piešķirt šo numuru nevienam citam skaņas signālierīču tipam.
            
         
               5.3.
            
            
               To pašu apstiprinājuma numuru drīkst piešķirt vienīgi signālierīču tipiem, kas atšķiras tikai ar nominālo spriegumu, nominālo frekvenci vai nominālajām frekvencēm, vai iepriekš 2.8. punktā minētajām ierīcēm – ar nominālo darba spiedienu.
            
         
               5.4.
            
            
               Paziņojumu par signālierīču tipa apstiprināšanu vai apstiprinājuma noraidīšanu vai paplašināšanu, vai atsaukšanu, vai pilnīgu ražošanas izbeigšanu saskaņā ar šiem noteikumiem paziņo pusēm, kuras piemēro šos noteikumus, izmantojot veidlapu, kura atbilst paraugam šo noteikumu 1. pielikumā, un skaņas signālierīces rasējumus (ko iesniedzis apstiprinājuma pieteikuma iesniedzējs), kuru maksimālais formāts ir A4 (210 × 297 mm) vai kuri salocīti šādā formātā mērogā 1:1.
            
         
               5.5.
            
            
               Uz katras skaņas signālierīces, kas atbilst saskaņā ar šiem noteikumiem apstiprinātam tipam, apstiprinājuma veidlapā norādītā viegli pieejamā vietā ir piestiprināts skaidri saredzams starptautiskais apstiprinājuma marķējums, kurā ietilpst:
               
                           5.5.1.
                        
                        
                           aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (4);
                        
                     
                           5.5.2.
                        
                        
                           apstiprinājuma numurs;
                        
                     
                           5.5.3.
                        
                        
                           papildu simbols ar romiešu cipariem rakstīta skaitļa veidā, kurš norāda klasi, pie kuras pieder SSI.
                        
                     
         
               5.6.
            
            
               Apstiprinājuma marķējumam un papildu simbolam jābūt skaidri salasāmiem un neizdzēšamiem.
            
         
               5.7.
            
            
               Apstiprinājuma marķējuma izkārtojuma piemērs ir dots šo noteikumu 3. pielikuma 1. iedaļā.
            
         6.   SPECIFIKĀCIJAS
   6.1.   Vispārīgās specifikācijas
   
               6.1.1.
            
            
               Skaņas signālierīce emitē nepārtrauktu un vienveidīgu skaņu; tās akustiskais spektrs darbības laikā nedrīkst būtiski mainīties.
               Signālierīcēm, kuras darbina maiņstrāva, šo prasību piemēro tikai pie nemainīga ģeneratora ātruma 6.2.3.2. punktā noteiktajā diapazonā.
            
         
               6.1.2.
            
            
               Signālierīcei ir tādas akustiskās īpašības (akustiskās enerģijas spektrālais sadalījums, skaņas spiediena līmenis) un mehāniskās īpašības, lai tā varētu norādītajā secībā izturēt šādus testus.
            
         6.2.   Skaņas īpašību mērīšana
   
               6.2.1.
            
            
               Signālierīci ieteicams testēt bezatbalss apstākļos.
               Alternatīvi to var testēt kamerā ar daļēju atbalsi vai atklātā vietā (5). Tādā gadījumā ievēro piesardzību, lai mērīšanas vietā novērstu skaņas atstarošanos no zemes virsmas (piemēram, uzstādot skaņu slāpējošus ekrānus). Puslodē ar vismaz 5 m rādiusu līdz 1 dB robežai un līdz maksimālajai mērāmajai frekvencei pārbauda sfēriskās izkliedes atbilstību, jo īpaši mērīšanas virzienā un aparatūras un mikrofona augstumā.
               Apkārtējā trokšņa līmenis ir vismaz par 10 dB zemāks nekā mērāmais skaņas spiediena līmenis.
               Testējamo ierīci un mikrofonu novieto vienādā augstumā. Šis augstums ir no 1,15 līdz 1,25 m. Mikrofona maksimālās jutības ass sakrīt ar ierīces maksimālā skaņas līmeņa virzienu.
               Mikrofonu novieto tā, lai tā diafragma būtu 2 ± 0,01 m attālumā no ierīces emitētās skaņas plaknes. Ja ierīcēm ir vairākas atveres, attālumu nosaka attiecībā pret mikrofonam tuvākās skaņas emisijas plakni.
            
         
               6.2.2.
            
            
               Skaņas spiediena līmeņa mērījumus izdara ar 1. precizitātes klases skaņas līmeņa mērinstrumentu, kas atbilst IEC Publikācijas Nr. 651 pirmā izdevuma (1979) specifikācijām. Visus mērījumus izdara, lietojot laika konstanti F. Vispārējo skaņas spiediena līmeni mērī, izmantojot svēršanas līkni A. Emitētās skaņas spektru mērī atbilstīgi Furjē akustiskā signāla pārveidojumam. Kā alternatīvu var lietot trešdaļoktāvas filtrus, kas atbilst IEC Publikācijas Nr. 225 pirmā izdevuma (1966) specifikācijām:
               šādā gadījumā skaņas spiediena līmeni diapazona vidus frekvencē 2 500 Hz nosaka, pieskaitot vidējos kvadrātiskos skaņas spiedienus vienas trešdaļas diapazona vidus frekvencēs 2 000, 2 500 un 3 150 Hz.
               Katrā ziņā par atskaites metodi uzskata vienīgi Furjē pārveidojuma metodi.
            
         
               6.2.3.
            
            
               SSI darbina ar strāvu, kam ir viens no atbilstošajiem testa spriegumiem:
               
                           6.2.3.1.
                        
                        
                           ar līdzstrāvu darbināmām SSI spriegums uz elektriskās barošanas avota spailes ir 13/12 no nominālā sprieguma;
                        
                     
                           6.2.3.2.
                        
                        
                           ar maiņstrāvu darbināmām SSI strāvu pievada no tāda tipa elektriskā ģeneratora, kādu parasti lieto šā tipa SSI darbināšanai. SSI akustiskās īpašības reģistrē pie elektriskā ģeneratora ātrumiem, kas atbilst 50 %, 75 % un 100 % no maksimālā nepārtrauktas darbība režīma ātruma, kādu šim ģeneratoram norādījis izgatavotājs. Testa laikā ģeneratoram nav pieslēgta cita elektriskā slodze. Izturības testu, kas aprakstīts 6.3. punktā, izdara pie iekārtas izgatavotāja norādītā ātruma, izvēloties to no iepriekš minētā diapazona.
                        
                     
         
               6.2.4.
            
            
               Ja ar līdzstrāvu darbināmas SSI barošanai testa laikā izmanto līdzstrāvas avotu, tad, signālierīcēm darbojoties, uz tā spailēm izmērītā sprieguma mainīgā komponente no maksimuma līdz maksimumam nav lielāka par 0,1 voltu.
            
         
               6.2.5.
            
            
               Ar līdzstrāvu darbināmas SSI savienojošo vadu pretestība, izteikta omos, ieskaitot spailes un kontaktus, ir iespējami tuva (0,10/12) × nominālais spriegums voltos.
            
         
               6.2.6.
            
            
               Ar izgatavotāja norādītu ierīču palīdzību signālierīci stingri nostiprina uz balsta, kura masa ir vismaz desmit reizes lielāka par testējamās signālierīces masu un ne mazāka par 30 kg. Turklāt jānodrošina, lai atstarojumi no balsta sāniem un paša balsta vibrācijas ievērojami neiespaidotu mērījumu rezultātus.
            
         
               6.2.7.
            
            
               Saskaņā ar iepriekš izklāstītajiem nosacījumiem atbilstoši līknei A novērtētais skaņas spiediena līmenis nepārsniedz šādas vērtības:
               
                           a)
                        
                        
                           115 dB(A) skaņas signālierīcēm, kas paredzētas galvenokārt motocikliem, kuru jauda nepārsniedz 7 kW;
                        
                     
                           b)
                        
                        
                           118 dB(A) skaņas signālierīcēm, kas paredzētas galvenokārt M un N kategorijas transportlīdzekļiem un motocikliem, kuru jauda pārsniedz 7 kW.
                        
                     
         
               6.2.7.1.
            
            
               Turklāt skaņas spiediena līmenis frekvenču diapazonā no 1 800 līdz 3 550 Hz ir lielāks nekā frekvences komponentēm virs 3 550 Hz, un katrā ziņā tas ir vienāds ar vai lielāks par:
               
                           a)
                        
                        
                           95 dB(A) skaņas signālierīcēm, kas paredzētas galvenokārt motocikliem, kuru jauda nepārsniedz 7 kW;
                        
                     
                           b)
                        
                        
                           105 dB(A) skaņas signālierīcēm, kas paredzētas galvenokārt M un N kategorijas transportlīdzekļiem un motocikliem, kuru jauda pārsniedz 7 kW.
                        
                     
         
               6.2.7.2.
            
            
               SSI, kuras atbilst skaņas īpašībām, kas minētas b) apakšpunktā, var izmantot transportlīdzekļos, kuri minēti a) apakšpunktā.
            
         
               6.2.8.
            
            
               Ierīce atbilst iepriekš norādītajām specifikācijām arī tad, ja tai izdara turpmāk 6.3. punktā minēto izturības testu pie barošanas sprieguma, kas mainās robežās no 115 % līdz 95 % no tās nominālā sprieguma (ar līdzstrāvu darbināmām skaņas signālierīcēm), vai pie ātruma, kas mainās robežās no 50 % līdz 100 % no ģeneratora maksimālā nepārtrauktas darbības režīma ātruma, kādu tam norādījis izgatavotājs (ar maiņstrāvu darbināmām skaņas signālierīcēm).
            
         
               6.2.9.
            
            
               No brīža, kad ierīce tiek aktivizēta, līdz brīdim, kad skaņa sasniedz iepriekš 6.2.7. punktā noteikto minimālo vērtību, nepaiet vairāk kā 0,2 sekundes, mērot apkārtējā temperatūrā 20 ± 5 °C. Šis noteikums cita starpā attiecas arī uz pneimatiskajām un elektropneimatiskajām signālierīcēm.
            
         
               6.2.10.
            
            
               Pneimatiskās un elektropneimatiskās signālierīces, kas darbojas barošanas apstākļos, kādus tām noteikuši izgatavotāji, atbilst tām pašām akustiskajām prasībām, kādas noteiktas ar elektrību darbināmām skaņas signālierīcēm.
            
         
               6.2.11.
            
            
               Daudztoņu ierīču gadījumā, kur katra skaņu izdodošā vienība spēj patstāvīgi darboties, iepriekš noteiktās minimālās vērtības iegūst, katrai no vienībām darbojoties atsevišķi. Kopējā skaņas līmeņa maksimālo vērtību nedrīkst pārsniegt, ja visas vienības darbojas vienlaicīgi.
            
         6.3.   Izturības tests
   
               6.3.1.
            
            
               SSI darbina ar strāvu pie nominālā sprieguma un pie iepriekš 6.2.3. līdz 6.2.5. punktā norādītajām savienojošo vadu pretestībām, un to darbina attiecīgi:
               
                            
                        
                        
                           10 000 reižu skaņas signālierīcēm, kas paredzētas galvenokārt motocikliem, kuru jauda nepārsniedz 7 kW,
                        
                     
                            
                        
                        
                           50 000 reižu skaņas signālierīcēm, kas paredzētas galvenokārt M un N kategorijas transportlīdzekļiem un motocikliem, kuru jauda pārsniedz 7 kW, katru reizi vienu sekundi, kam seko četru sekunžu pārtraukums. Testa laikā SSI ventilē ar gaisa plūsmu, kuras ātrums ir aptuveni 10 m/s.
                        
                     
         
               6.3.2.
            
            
               Ja testu izdara bezatbalss kamerā, kamera ir pietiekami liela, lai nodrošinātu signālierīces testa laikā izdalītā siltuma normālu izkliedi.
            
         
               6.3.3.
            
            
               Apkārtējā temperatūra testa telpā ir robežās no + 15 līdz + 30 °C.
            
         
               6.3.4.
            
            
               Ja testa laikā, kad SSI darbināta pusi no noteiktā darbināšanas reižu skaita, skaņas līmeņa īpašības vairs nav tādas pašas kā pirms testa, SSI var pieregulēt. Pēc SSI darbināšanas noteikto reižu skaitu un pēc papildu regulēšanas, ja tāda vajadzīga, SSI jāiztur tests, kas aprakstīts iepriekš 6.2. punktā.
            
         
               6.3.5.
            
            
               Elektropneimatiskā tipa signālierīces pēc katrām 10 000 darbināšanas reizēm var ieeļļot ar izgatavotāja ieteikto eļļu.
            
         7.   SKAŅAS SIGNĀLIERĪCES TIPA PĀRVEIDOJUMS UN APSTIPRINĀJUMA PAPLAŠINĀŠANA
   
               7.1.
            
            
               Par visiem skaņas signālierīču tipa pārveidojumiem paziņo administratīvajai struktūrvienībai, kas ir piešķīrusi šā skaņas signālierīču tipa apstiprinājumu. Tad šī struktūrvienība:
               
                           7.1.1.
                        
                        
                           vai nu uzskata, ka veiktajiem pārveidojumiem nebūs ievērojamu nelabvēlīgu seku;
                        
                     
                           7.1.2.
                        
                        
                           vai arī pieprasa jaunu protokolu no tehniskā dienesta, kurš ir atbildīgs par testiem.
                        
                     
         
               7.2.
            
            
               Saskaņā ar iepriekš 5.4. punktā norādīto procedūru paziņojumu par apstiprinājuma apliecinājumu kopā ar pārveidojumu detalizētu aprakstu vai par apstiprinājuma noraidīšanu dara zināmu pusēm, kas piemēro šos noteikumus.
            
         
               7.3.
            
            
               Kompetentā iestāde, kas paplašina apstiprinājumu, piešķir sērijas numuru katrai paziņojuma veidlapai, uz kuras sagatavots paziņojums par šādu paplašinājumu.
            
         8.   RAŽOŠANAS ATBILSTĪBA
   Ražošanas atbilstības nodrošināšanas procedūras atbilst nolīguma 2. papildinājumā (E/ECE/324-E/ECE/TRANS/505/Rev.2) izklāstītajām procedūrām, ievērojot šādas prasības:
   
               8.1.
            
            
               Atbilstīgi šiem noteikumiem apstiprinātās SSI izgatavo tā, lai tās atbilstu apstiprinātajam tipam attiecībā uz iepriekš 6. punktā noteiktajām prasībām.
            
         
               8.2.
            
            
               Iestāde, kas piešķīrusi tipa apstiprinājumu, var jebkurā laikā verificēt katrā ražotnē izmantotās atbilstības kontroles metodes. Parasti šāda verifikācija notiek reizi divos gados.
            
         
               8.3.
            
            
               Apstiprinājuma turētājs jo īpaši:
               
                           8.3.1.
                        
                        
                           nodrošina, lai būtu efektīvas ražojumu kvalitātes kontroles procedūras;
                        
                     
                           8.3.2.
                        
                        
                           var izmantot vajadzīgās kontroles iekārtas, ar ko pārbaudīt atbilstību katram apstiprinātajam tipam;
                        
                     
                           8.3.3.
                        
                        
                           nodrošina, lai tiktu reģistrēti testu rezultāti un lai pievienotie dokumenti paliktu pieejami administratīvā dienesta noteikto laiku;
                        
                     
                           8.3.4.
                        
                        
                           analizē katra tipa testa rezultātus, lai verificētu ražojumu īpašības un nodrošinātu to stabilitāti, ņemot vērā rūpnieciskajā ražošanā pieļaujamās novirzes;
                        
                     
                           8.3.5.
                        
                        
                           nodrošina, lai tiktu veikts pietiekams skaits katra tipa SSI pārbaužu un lai tādējādi nodrošinātu, ka visas ražošanā esošās SSI atbilst specifikācijām, kas bija uzrādītas tai SSI, kura tika iesniegta tipa apstiprināšanai;
                        
                     
                           8.3.6.
                        
                        
                           nodrošina, lai gadījumā, kad atlasītie paraugi vai testējamie priekšmeti liecina, ka tie neatbilst attiecīgajam testējamajam tipam, tiktu veikta vēl viena atlase un vēl viens tests. Tiek veikti visi vajadzīgie pasākumi, lai atjaunotu attiecīgo ražošanas atbilstību.
                        
                     
         
               8.4.
            
            
               Kompetentā iestāde, kas piešķīrusi tipa apstiprinājumu, var jebkurā laikā verificēt katrā ražotnē izmantotās atbilstības kontroles metodes.
               
                           8.4.1.
                        
                        
                           Inspektoram, kas ieradies inspekcijā, uzrāda testu žurnālus un ražošanas novērojumu žurnālus.
                        
                     
                           8.4.2.
                        
                        
                           Inspektors var atlasīt paraugus pēc nejaušības principa, kurus tad testē izgatavotāja laboratorijā. Paraugu minimālo skaitu var noteikt pēc paša izgatavotāja veiktās verifikācijas rezultātiem.
                        
                     
                           8.4.3.
                        
                        
                           Kad kvalitātes līmenis izrādās nepietiekams vai kad šķiet vajadzīgs verificēt saskaņā ar 8.4.2. punktu izdarīto testu derīgumu, inspektors atlasa paraugus, ko nosūta tehniskajam dienestam, kurš ir izdarījis tipa apstiprinājuma testus.
                        
                     
                           8.4.4.
                        
                        
                           Kompetentā iestāde var izdarīt ikvienu šajos noteikumos noteikto testu.
                        
                     
                           8.4.5.
                        
                        
                           Parasti kompetentā iestāde atļauj veikt inspekciju vienu reizi gadā. Gadījumā, ja vienā no šiem apmeklējumiem konstatēti negatīvi rezultāti, kompetentā iestāde nodrošina, lai tiktu veikti visi vajadzīgie pasākumi iespējami drīzai ražošanas atbilstības atjaunošanai.
                        
                     
         9.   SODI PAR RAŽOŠANAS NEATBILSTĪBU
   
               9.1.
            
            
               Saskaņā ar šiem noteikumiem sniegto skaņas signālierīču tipa apstiprinājumu var atsaukt, ja konstatē neatbilstību 8.1. punktā minētajiem nosacījumiem vai ja skaņas signālierīce neiztur iepriekš 8.2. punktā minētās pārbaudes.
            
         
               9.2.
            
            
               Ja puse, kas piemēro šos noteikumus, atsauc apstiprinājumu, ko tā piešķīrusi agrāk, tā tūlīt dara to zināmu pārējām pusēm, kas piemēro šos noteikumus, izmantojot apstiprinājuma veidlapas eksemplāru, kuras beigās ir lieliem burtiem uzrakstīts, parakstīts un datēts paziņojums: “APSTIPRINĀJUMS ATSAUKTS”.
            
         10.   RAŽOŠANAS IZBEIGŠANA
   Ja saskaņā ar šiem noteikumiem piešķirtā apstiprinājuma turētājs izbeidz apstiprinātā skaņas signālierīču tipa ražošanu, tas par to informē iestādi, kura piešķīrusi apstiprinājumu. Pēc šā paziņojuma saņemšanas iestāde informē pārējās puses, kuras piemēro šos noteikumus, izmantojot apstiprinājuma veidlapas eksemplāru, kuras beigās lieliem burtiem uzrakstīts, parakstīts un datēts paziņojums: “RAŽOŠANA IZBEIGTA”.
   II.   MEHĀNISKO TRANSPORTLĪDZEKĻU SKAŅAS SIGNĀLI
   11.   DEFINĪCIJAS
   Šajos noteikumos:
   
               11.1.
            
            
               “mehāniskā transportlīdzekļa apstiprinājums” ir transportlīdzekļa tipa apstiprinājums attiecībā uz tā skaņas signālu;
            
         
               11.2.
            
            
               “transportlīdzekļa tips” ir transportlīdzekļi, kas būtiski neatšķiras cits no cita tādos aspektos kā:
               
                           11.2.1.
                        
                        
                           transportlīdzeklī uzstādīto signālierīču skaits un tips(-i);
                        
                     
                           11.2.2.
                        
                        
                           stiprinājuma elementi, ko izmanto signālierīču uzstādīšanai transportlīdzeklī;
                        
                     
                           11.2.3.
                        
                        
                           signālierīču uzstādīšanas vieta transportlīdzeklī;
                        
                     
                           11.2.4.
                        
                        
                           to konstrukcijas daļu stingrums, uz kurām uzstāda signālierīci(-es);
                        
                     
                           11.2.5.
                        
                        
                           virsbūves forma un materiāli transportlīdzekļa priekšā, kas varētu ietekmēt signālierīces(-ču) emitētās skaņas līmeni un kam varētu būt maskējoša iedarbība.
                        
                     
         12.   APSTIPRINĀJUMA PIETEIKUMS
   
               12.1.
            
            
               Transportlīdzekļa izgatavotājs vai tā pienācīgi pilnvarots pārstāvis iesniedz transportlīdzekļa tipa apstiprinājuma pieteikumu attiecībā uz tā skaņas signāliem.
            
         
               12.2.
            
            
               Kopā ar to trijos eksemplāros iesniedz šādus dokumentus, kuros sniegtas šādas ziņas:
               
                           12.2.1.
                        
                        
                           transportlīdzekļa tipa apraksts attiecībā uz iepriekš 11.2. punktā minētajiem aspektiem;
                        
                     
                           12.2.2.
                        
                        
                           to sastāvdaļu saraksts, kuras vajadzīgas, lai identificētu signālierīci(-es), ko var uzstādīt transportlīdzeklī.
                        
                     
                           12.2.3.
                        
                        
                           Rasējumi, kuros parādīta signālierīces(-ču) uzstādīšanas vieta transportlīdzeklī un tās (to) stiprinājuma elementi.
                        
                     
         
               12.3.
            
            
               Par apstiprinājuma testiem atbildīgajam tehniskajam dienestam iesniedz transportlīdzekļa paraugu, kurš atbilst apstiprināmajam transportlīdzekļa tipam.
            
         13.   APSTIPRINĀJUMS
   
               13.1.
            
            
               Ja atbilstīgi šiem noteikumiem apstiprināšanai iesniegtais transportlīdzekļa tips atbilst 14. un 15. punkta prasībām, šim transportlīdzekļa tipam piešķir apstiprinājumu.
            
         
               13.2.
            
            
               Katram apstiprinātajam tipam piešķir apstiprinājuma numuru. Tā pirmie divi cipari (pašlaik 00 noteikumiem to sākotnējā redakcijā) norāda grozījumu sēriju, kas ietver pašus jaunākos šajos noteikumos līdz apstiprinājuma izdošanas brīdim izdarītos būtiskos tehniskos grozījumus. Viena un tā pati puse nedrīkst piešķirt šo numuru nevienam citam transportlīdzekļa tipam.
            
         
               13.3.
            
            
               Paziņojumu par transportlīdzekļa tipa apstiprinājumu vai apstiprinājuma noraidījumu vai paplašināšanu, vai atsaukšanu, vai pilnīgu ražošanas izbeigšanu saskaņā ar šiem noteikumiem nosūta pusēm, kuras piemēro šos noteikumus, izmantojot veidlapu, kura atbilst paraugam šo noteikumu 2. pielikumā, un rasējumus (ko iesniedz apstiprinājuma pieteikuma iesniedzējs), kuru maksimālais formāts ir A4 (210 × 297 mm) vai kuri ir salocīti šādā formātā un ir atbilstošā mērogā.
            
         
               13.4.
            
            
               Uz katra transportlīdzekļa, kas atbilst saskaņā ar šiem noteikumiem apstiprinātam transportlīdzekļa tipam, apstiprinājuma veidlapā norādītā viegli pieejamā vietā ir piestiprināts skaidri saredzams starptautiskais apstiprinājuma marķējums, kurā ietilpst:
               
                           13.4.1.
                        
                        
                           aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu;
                        
                     
                           13.4.2.
                        
                        
                           šo noteikumu numurs, kurš novietots pa labi no 13.4.1. punktā minētā apļa.
                        
                     
         
               13.5.
            
            
               Ja transportlīdzeklis atbilst transportlīdzekļa tipam, kas apstiprināts saskaņā ar vienu vai vairākiem citiem noteikumiem, kuri pievienoti nolīgumam, tad valstī, kurā piešķīra apstiprinājumu saskaņā ar šiem noteikumiem, nav jāatkārto 13.4. punktā minētais simbols; šādā gadījumā visu to noteikumu papildu numurus un simbolus, atbilstīgi kuriem ir piešķirts apstiprinājums valstī, kura ir piešķīrusi apstiprinājumu atbilstīgi šiem noteikumiem, izkārto vertikālos stabiņos pa labi no 13.4. punktā minētā simbola.
            
         
               13.6.
            
            
               Apstiprinājuma marķējumam jābūt skaidri salasāmam un neizdzēšamam.
            
         
               13.7.
            
            
               Apstiprinājuma marķējums ir novietots tehnisko datu plāksnītes tuvumā, un tas var būt arī piestiprināts pie šīs plāksnītes.
            
         
               13.8.
            
            
               Apstiprinājuma marķējuma izkārtojuma piemērs ir dots šo noteikumu 3. pielikuma II iedaļā.
            
         
               13.9.
            
            
               Kompetentā iestāde pirms tipa apstiprinājuma piešķiršanas pārliecinās, ka ir veikti pietiekami priekšdarbi efektīvas ražošanas atbilstības kontroles nodrošināšanai.
            
         14.   SPECIFIKĀCIJAS
   Transportlīdzeklis atbilst šādām specifikācijām:
   
               14.1.
            
            
               Transportlīdzeklī uzstādītā(-ās) signālierīce(-es) (vai sistēma) pieder pie tipa, kas apstiprināts atbilstīgi šiem noteikumiem.
               To tipu transportlīdzekļos, kas iesniegti apstiprināšanai atbilstīgi šiem noteikumiem, var turpināt uzstādīt II klases skaņas signālierīces, kuras apstiprinātas saskaņā ar šiem noteikumiem to sākotnējā redakcijā un kuru apstiprinājuma marķējumā tāpēc nav simbola II.
            
         
               14.2.
            
            
               Testa spriegums norādīts šo noteikumu 6.2.3. punktā.
            
         
               14.3.
            
            
               Skaņas spiediena mērījumus izdara saskaņā ar šo noteikumu 6.2.2. punktā izklāstītajiem nosacījumiem.
            
         
               14.4.
            
            
               Transportlīdzeklī uzstādītās ierīces emitēto A novērtēto skaņas spiediena līmeni mērī transportlīdzeklim priekšā 7 m attālumā no tā priekšgala, transportlīdzeklim atrodoties atklātā vietā, uz iespējami līdzena pamata un, ja ierīces darbina ar līdzstrāvu, ar izslēgtu dzinēju.
            
         
               14.5.
            
            
               Mērinstrumenta mikrofonu novieto aptuveni transportlīdzekļa garenvirziena vidusplaknē.
            
         
               14.6.
            
            
               Fona trokšņa un vēja trokšņa skaņas spiediena līmenim jābūt vismaz par 10 dB(A) zemākam par mērāmo skaņu.
            
         
               14.7.
            
            
               Maksimālo skaņas spiediena līmeni meklē robežās no 0,5 līdz 1,5 m virs zemes.
            
         
               14.8.
            
            
               Skaņas signāla maksimālais skaņas spiediena līmenis (14.7. punkts), kas izmērīts saskaņā ar 14.2. punktā līdz 14.7. punktā izklāstītajiem nosacījumiem, ir vismaz:
               
                           a)
                        
                        
                           vienāds ar 83 dB(A) un ne lielāks par 112 dB(A) signāliem, ko izmanto motocikliem, kuru jauda nepārsniedz 7 kW;
                        
                     
                           b)
                        
                        
                           vienāds ar 93 dB(A) un lielākais 112 dB(A) signāliem, ko izmanto M un N kategorijas transportlīdzekļos un motocikliem, kuru jauda pārsniedz 7 kW.
                        
                     
         15.   TRANSPORTLĪDZEKĻA TIPA PĀRVEIDOJUMI UN APSTIPRINĀJUMA PAPLAŠINĀŠANA
   
               15.1.
            
            
               Par visiem transportlīdzekļa tipa pārveidojumiem paziņo administratīvajai struktūrvienībai, kas ir piešķīrusi šo transportlīdzekļa tipa apstiprinājumu. Tad šī struktūrvienība:
               
                           15.1.1.
                        
                        
                           vai nu uzskata, ka veiktajiem pārveidojumiem nebūs ievērojamu nelabvēlīgu seku un ka šis transportlīdzeklis katrā ziņā joprojām atbilst prasībām; vai
                        
                     
                           15.1.2.
                        
                        
                           pieprasa jaunu protokolu no tehniskā dienesta, kurš atbildīgs par testiem.
                        
                     
         
               15.2.
            
            
               Paziņojumu par apstiprinājuma apliecinājumu kopā ar pārveidojumu detalizētu aprakstu vai par apstiprinājuma noraidīšanu saskaņā ar iepriekš 13.3. punktā norādīto procedūru dara zināmu pusēm, kas piemēro šos noteikumus.
            
         
               15.3.
            
            
               Kompetentā iestāde, kas izdod apstiprinājuma paplašinājumu, piešķir sērijas numuru katrai paziņojuma veidlapai, uz kuras sagatavots paziņojums par šādu paplašinājumu.
            
         16.   RAŽOŠANAS ATBILSTĪBA
   Ražošanas atbilstības procedūras atbilst nolīguma 2. papildinājumā (E/ECE/324-E/ECE/TRANS/505/Rev.2) izklāstītajām procedūrām, ievērojot šādas prasības:
   
               16.1.
            
            
               Saskaņā ar šiem noteikumiem apstiprinātu transportlīdzekli izgatavo tā, lai tas atbilstu apstiprinātajam tipam, izpildot iepriekš 14. punktā noteiktās prasības.
            
         
               16.2.
            
            
               Iestāde, kas piešķīrusi tipa apstiprinājumu, var jebkurā laikā verificēt katrā ražotnē izmantotās atbilstības kontroles metodes. Parasti šāda verifikācija notiek reizi divos gados.
            
         
               16.3.
            
            
               Apstiprinājuma turētājs jo īpaši:
               
                           16.3.1.
                        
                        
                           nodrošina, lai būtu efektīvas transportlīdzekļu kvalitātes kontroles procedūras attiecībā uz visiem aspektiem, kas saistīti ar iepriekš 14. punktā izklāstīto prasību izpildi;
                        
                     
                           16.3.2.
                        
                        
                           nodrošina, lai visi transportlīdzekļa tipi tiktu pietiekami pārbaudīti attiecībā uz SSI skaitu un tipu, lai tādējādi nodrošinātu, ka visi ražotie transportlīdzekļi atbilstu tipa apstiprinājumam iesniegtā transportlīdzekļa specifikācijām;
                        
                     
                           16.3.3.
                        
                        
                           nodrošina, lai gadījumā, ja saskaņā ar 16.3.2. punktu veiktās pārbaudes liecinātu par vienu vai vairāku transportlīdzekļu neatbilstību iepriekš 14. punktā izklāstītajām prasībām, tiek veikti visi vajadzīgie pasākumi ražošanas atbilstības atjaunošanai.
                        
                     
         
               16.4.
            
            
               Kompetentā iestāde, kas piešķīrusi tipa apstiprinājumu, var jebkurā laikā verificēt katrā ražotnē izmantotās atbilstības kontroles metodes. Šī iestāde var arī veikt jebkādas sērijveidā izgatavotu transportlīdzekļu pārbaudes pēc nejaušības principa attiecībā uz iepriekš 14. punktā izklāstītajām prasībām.
            
         
               16.5.
            
            
               Gadījumos, kad saskaņā ar 16.4. punktu veikto verifikāciju un pārbaužu rezultāti ir neapmierinoši, kompetentā iestāde nodrošina, lai tiktu veikti visi vajadzīgie pasākumi iespējami drīzai ražošanas atbilstības atjaunošanai.
            
         17.   SODI PAR RAŽOŠANAS NEATBILSTĪBU
   
               17.1.
            
            
               Saskaņā ar šiem noteikumiem transportlīdzekļa tipam piešķirto apstiprinājumu var atsaukt, ja netiek izpildīti iepriekš 16.1. punktā izklāstītie nosacījumi vai ja transportlīdzeklis neiztur iepriekš 16.2. punktā minētās pārbaudes.
            
         
               17.2.
            
            
               Ja puse, kas piemēro šos noteikumus, atsauc iepriekš piešķirtu apstiprinājumu, tā tūlīt dara to zināmu pārējām pusēm, kas piemēro šos noteikumus, izmantojot apstiprinājuma veidlapas eksemplāru, kuras beigās lieliem burtiem uzrakstīts, parakstīts un datēts paziņojums: “APSTIPRINĀJUMS ATSAUKTS”.
            
         18.   APSTIPRINĀŠANAS TESTU VEICĒJU TEHNISKO DIENESTU NOSAUKUMS UN ADRESE, KĀ ARĪ ADMINISTRATĪVO STRUKTŪRVIENĪBU NOSAUKUMS UN ADRESE
   Puses, kas piemēro šos noteikumus, Apvienoto Nāciju Organizācijas Sekretariātam dara zināmu par apstiprinājumu testu veikšanu atbildīgo tehnisko dienestu nosaukumu un adresi, kā arī to administratīvo struktūrvienību nosaukumu un adresi, kuras piešķir apstiprinājumus un uz kurām jāsūta citās valstīs izdoto apstiprinājumu, apstiprinājuma noraidīšanu vai atsaukšanu apliecinošās veidlapas.
   
      (1)  SSI, kurai ir vairākas skaņas emisijas atveres, ko aktivizē no viena kopēja barošanas bloka, uzskatāma par vienu SSI.
   
      (2)  Definētas konsolidētajā rezolūcijā (R.E.3).
   
      (3)  SSI, kas sastāv no vairākiem blokiem, kuri katrs emitē skaņas signālu un tiek darbināti vienlaikus, aktivizējot tos ar vienu kopēju vadības ierīci, ir uzskatāma par skaņas signālierīču sistēmu.
   
      (4)  1 – Vācija, 2 – Francija, 3 – Itālija, 4 – Nīderlande, 5 – Zviedrija, 6 – Beļģija, 7 – Ungārija, 8 – Čehija, 9 – Spānija, 10 – Dienvidslāvija, 11 – Apvienotā Karaliste, 12 – Austrija, 13 – Luksemburga, 14 – Šveice, 15 – (brīvs), 16 – Norvēģija, 17 – Somija, 18 – Dānija, 19 – Rumānija, 20 – Polija, 21 – Portugāle, 22 – Krievijas Federācija, 23 – Grieķija, 24 – Īrija, 25 – Horvātija, 26 – Slovēnija, 27 – Slovākija, 28 – Baltkrievija, 29 – Igaunija, 30 – (brīvs), 31 – Bosnija un Hercegovina, 32 – Latvija, 33 – (brīvs), 34 – Bulgārija, 35–36 – (brīvs), 37 – Turcija, 38–39 – (brīvs), 40 – Bijusī Dienvidslāvijas Maķedonijas Republika, 41 – (brīvs), 42 – Eiropas Kopiena (apstiprinājumus piešķir tās dalībvalstis, izmantojot attiecīgo EEK simbolu), 43 – Japāna, 44 – (brīvs), 45 – Austrālija, 46 – Ukraina un 47 – Dienvidāfrika. Turpmākos numurus pārējām valstīm piešķir hronoloģiskā secībā, kādā tās ratificē nolīgumu “Par vienveida tehnisko priekšrakstu pieņemšanu riteņu transportlīdzekļiem, aprīkojumam un daļām, kuras var uzstādīt un/vai izmantot riteņu transportlīdzekļos, un saskaņā ar šiem priekšrakstiem piešķiramo atbilstības novērtēšanas apstiprinājumu savstarpējās atzīšanas nosacījumiem”, un Apvienoto Nāciju Organizācijas ģenerālsekretārs šādi piešķirtos numurus paziņo pusēm.
   
      (5)  Šī vieta varētu būt, piemēram, atklāts laukums ar 50 metru rādiusu, kura vidusdaļai vismaz 20 metru rādiusā jābūt praktiski horizontālai, un tā virsmai jābūt no betona, asfalta vai tamlīdzīga materiāla, kura nedrīkst būt klāta ar pulverveida sniegu, garu zāli, irdenu grunti vai izdedžiem. Mērījumus izdara skaidrā dienā. Skaņas signālierīces un mikrofona tuvumā paliek tikai novērotājs, kurš nolasa instrumenta rādījumus, jo skatītāju klātbūtne, ja tie atrodas tuvu skaņas signālierīcei vai mikrofonam, var ievērojami iespaidot instrumenta rādījumus. Izdarot nolasījumus, neņem vērā maksimumus, kuri acīmredzami nav saistīti ar vispārējo skaņas līmeni.
   
      1. PIELIKUMS
      
         PAZIŅOJUMS
      
      (Maksimālais formāts: A4 (210 × 297 mm))
      
         
   
   
      2. PIELIKUMS
      
         PAZIŅOJUMS
      
      (Maksimālais formāts: A 4 (210 × 297 mm))
      
         
   
   
      3. PIELIKUMS
      I.   SKAŅAS SIGNĀLIERĪCES APSTIPRINĀJUMA MARĶĒJUMA IZKĀRTOJUMS
      (skatīt šo noteikumu 5.5. punktu)
      
         
      Šis apstiprinājuma marķējums, kas pievienots skaņas signālierīcei, norāda, ka šī I klases SSI ir apstiprināta Nīderlandē (E 4) ar apstiprinājuma numuru 002439. Apstiprinājuma numura pirmie divi cipari norāda, ka apstiprinājums ir piešķirts saskaņā ar prasībām, kas izklāstītas Noteikumos Nr. 28 to sākotnējā redakcijā.
      
         Piezīme. Apstiprinājuma numuram jābūt novietotam tuvu aplim virs burta “E” vai zem tā, vai arī pa kreisi vai pa labi no šā burta. Apstiprinājuma numura cipariem jāatrodas visiem vienā pusē no burta “E”, un tiem visiem jābūt vērstiem vienā virzienā. Apstiprinājuma numuram nevajadzētu izmantot romiešu ciparus, lai nepieļautu iespējamību tos sajaukt ar citiem simboliem.
      II.   TRANSPORTLĪDZEKĻA APSTIPRINĀJUMA MARĶĒJUMA IZKĀRTOJUMS ATTIECĪBĀ UZ TĀ SKAŅAS SIGNĀLIEM
      (skatīt šo noteikumu 13.4. punktu)
      A   MODELIS
      
         
      Transportlīdzeklim piestiprinātais apstiprinājuma marķējums norāda, ka saskaņā ar Noteikumiem Nr. 28 šis transportlīdzekļa tips ir apstiprināts Nīderlandē (E 4) attiecībā uz tā skaņas signāliem.
      B   MODELIS
      
         
      Transportlīdzeklim piestiprinātais apstiprinājuma marķējums norāda, ka saskaņā ar Noteikumiem Nr. 28 un Noteikumiem Nr. 24 šis transportlīdzekļa tips ir apstiprināts Nīderlandē (E 4) attiecībā uz tā skaņas signāliem un attiecībā uz piesārņotāju emisijām no dīzeļdzinēja. Otro noteikumu gadījumā absorbcijas koeficienta koriģētā vērtība ir 1,30 m-1.